o finančnih prispevkih članic Evropskega razvojnega sklada za financiranje tega sklada, ki določa zgornjo mejo za leto 2024, letni znesek za leto 2023 in znesek prvega obroka za leto 2023 ter vključuje okvirno in nezavezujočo napoved pričakovanih letnih zneskov prispevkov za leti 2025 in 2026

(f)Sklepom Sveta (EU) 2022/1223 o dodelitvi sredstev, sproščenih iz projektov v okviru 10. in 11. Evropskega razvojnega sklada, za financiranje ukrepov za reševanje krize na področju prehranske varnosti in ekonomskega šoka v afriških, karibskih in pacifiških državah (države AKP) po ruski vojni agresiji proti Ukrajini.

(d)Sklepom št. 1/2022 Odbora veleposlanikov AKP-EU z dne 21. junija 2022 o spremembi Sklepa št. 3/2019 Odbora veleposlanikov AKP-EU o sprejetju prehodnih ukrepov na podlagi člena 95(4) Sporazuma o partnerstvu AKP-EU, da se dodatno podaljša uporaba določb Sporazuma o partnerstvu AKP-EU do 30. junija 2023 ali do začetka veljavnosti novega sporazuma ali do začetka začasne uporabe novega sporazuma med Unijo in državami AKP, kar nastopi prej;

(b)Notranjim sporazumom med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (v nadaljnjem besedilu: Notranji sporazum za 11. ERS);

(a)sedanjim Sporazumom o partnerstvu med članicami skupine afriških, karibskih in pacifiških držav (države AKP) na eni strani ter Evropsko skupnostjo in njenimi državami članicami na drugi (Sporazum o partnerstvu AKP-EU), kakor je bil nazadnje spremenjen;

11. ERS in drugi še vedno odprti ERS (to sta 9. in 10. ERS) se upravljajo v skladu z naslednjimi pravili:

V skladu s členom 19(2) finančne uredbe za 11. ERS mora Svet odločiti o tem predlogu najpozneje do 15. novembra 2022.

2022/0306 (NLE)

Predlog

SKLEP SVETA

o finančnih prispevkih članic Evropskega razvojnega sklada za financiranje tega sklada, ki določa zgornjo mejo za leto 2024, letni znesek za leto 2023 in znesek prvega obroka za leto 2023 ter vključuje okvirno in nezavezujočo napoved pričakovanih letnih zneskov prispevkov za leti 2025 in 2026

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije, in zlasti člena 7(2) v povezavi s členom 14(3) Notranjega sporazuma,

ob upoštevanju Uredbe Sveta (EU) 2018/1877 z dne 26. novembra 2018 o finančni uredbi, ki se uporablja za 11. Evropski razvojni sklad, in razveljavitvi Uredbe (EU) 2015/323 ter zlasti člena 19(2) Uredbe,

ob upoštevanju predloga Evropske komisije,

ob upoštevanju naslednjega:

(1)V skladu s postopkom iz členov 19 do 22 in zlasti člena 19(2) Uredbe Sveta (EU) 2018/1877 Evropska komisija do 15. oktobra 2022 predloži predlog, ki določa zgornjo mejo zneska prispevka za leto 2024, letni znesek prispevka za leto 2023 in znesek prvega obroka prispevka za leto 2023 ter vključuje okvirno in nezavezujočo napoved pričakovanih letnih zneskov prispevkov za leti 2025 in 2026.

(2)V skladu s členom 46 Uredbe (EU) 2018/1877 Evropska investicijska banka (EIB) Komisiji sporoči posodobljene ocene obveznosti in plačil za instrumente, ki jih upravlja.

(3)Člen 20(1) Uredbe (EU) 2018/1877 določa, da se pri zahtevkih za prispevke najprej porabijo zneski, določeni v prejšnjih Evropskih razvojnih skladih (v nadaljnjem besedilu: ERS). Zato bi bilo treba pozvati k vplačilu sredstev za EIB in za Komisijo na podlagi Uredbe (EU) 2018/1877.

(4)Člen 152 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu) določa, da Združeno kraljestvo Velike Britanije in Severne Irske (v nadaljnjem besedilu: Združeno kraljestvo) ostane članica ERS do zaključka 11. ERS in vseh prejšnjih nezaključenih ERS. Vendar se v skladu s členom 153 sporazuma o izstopu delež Združenega kraljestva od sproščenih sredstev iz projektov v okviru 11. ERS, če so bila ta sredstva sproščena po 31. decembru 2020, ali prejšnjih ERS ne uporabi ponovno.

(5)Sklep Sveta (EU) 2021/1941 določa zgornjo mejo letnega zneska prispevka članic ERS za leto 2023, in sicer v višini 1 800 000 000 EUR za Evropsko komisijo in v višini 300 000 000 EUR za Evropsko investicijsko banko.

(6)Da bi se omogočila takojšnja uporaba ukrepov iz tega sklepa, bi moral sklep začeti veljati na dan objave v Uradnem listu Evropske unije –

SPREJEL NASLEDNJI SKLEP:

Člen 1

Zgornja meja letnega zneska prispevkov članic Evropskega razvojnega sklada za leto 2024 se določi v višini 1 600 000 000 EUR. Razdeli se na 1 300 000 000 EUR za Komisijo in 300 000 000 EUR za EIB.